חיל הרפואה

חיל הרפואה בצבא הגנה לישראל הוא החיל העוסק ברפואה וכפוף לאגף הטכנולוגיה והלוגיסטיקה של צה"ל. החיל עוסק בקביעת מדיניות הטיפול הרפואי ותורת הסיוע הרפואי לכל הדרגים. מתן טיפול רפואי מיטבי לחיילי צה"ל, במלחמה, בביטחון שוטף ובשגרה, בקידום הבריאות בצה"ל, ובקידום הרפואה הצבאית.

על פי חוק הבריאות הממלכתי, מוטלת על חיל הרפואה האחריות המלאה לבריאותו של כל חייל בשירות סדיר, וזאת במקום קופות החולים האזרחיות ששירתו כל חייל טרם גיוסו.

חיל הרפואה משולב במערכת הבריאות הלאומית ומהווה מוקד ידע בתחומים ייחודיים כגון רפואת אב"כ, טראומה ועוד. החיל משתתף, במסגרת הרשות העליונה לאשפוז, בתכנון, ארגון, פיקוח על הכוננות, והפעלת מערכת הבריאות בשעת חרום.

קצין הרפואה הראשי (הקרפ"ר) הנוכחי הוא תא"ל ד"ר זיוון אביעד-בר.

ממוזער|280px|שמאל|נגמ"ש של חיל הרפואה על מובילממוזער|רכב קרבי משוריין, טיגר־בולנס, ניידת טיפול נמרץ של חיל הרפואה לפינוי פצועים
ממוזער|נגמ"ש M-113 בתצורת אמבולנס

 מבנה 
מפקדת קצין הרפואה הראשי (מקרפ"ר) כפופה לאגף הטכנולוגיה והלוגיסטיקה. בראש החיל עומד קצין הרפואה הראשי (קרפ"ר), ולו אחריות רב-זרועית בתחום מדיניות הריפוי והשירות הרפואי, תורות ותפיסות חר"פ, הכשרת כוח אדם רפואי ושיבוצו, השברת ציוד רפואי ועוד. מערך חיל הרפואה מפעיל מרפאות בבסיסים הכפופות מקצועית לחיל הרפואה ופיקודית ליחידה הדומיננטית בבסיס או למפקדת הבסיס במקרה של מרפאת מחנה מטכ"ל. ברממה הממונה קיימות מרפאות אזוריות המהוות מעין בתי חולים אזוריים ובהן מגוון מומחים. בתי חולים צבאיים של ממש לא קיימים בצה"ל מאז סיום מלחמת העצמאות וההחלטה לאזרח את בתי החולים הצבאיים.
+מחלקהענףתפקידיועץ קרפ"ר לארגוןמחלקת הרפואה המבצעית (מקרפ"ר 57)
מרכז|לא ממוסגר|75x75 פיקסליםסגן קרפ"רמפקד המחלקה לרפואה מבצעית, וסגנו של קרפ"ר במסגרתו אחראי על פיתוח כוח האדם בחיל במקביל להתווית הדרך בתחום הרפואה המבצעית.ענף רפואה מבצעית (רפמ"צ)אחראי על קביעת ההנחיות ועריכת המחקר בתחום הרפואה המבצעית וכן על תחום האב"כ.ענף פיזיולוגיה וחדשנותאחראי על תחום פיזיולוגיה של הלוחם, התווית ההנחיות בטיפול בפגיעות אקלים ופיתוח אמצעים חדשניים לשגרה והחירוםענף תורה והדרכה (תוה"ד)מתווה את תורת ההדרכה והאימונים של חיל הרפואהענף סגל ומשאבי אנוש (משא"ן)אחראי על כוח האדם בסדיר ובמילואים בחיל הרפואהענף ציוד והנדסה רפואית (צוה"ר)אחראי על ההצטיידות הרפואיתענף הפעלהמימוש ההנחיות והמדיניות שמוותים במחלקת הרפואה המבצעית בתחום הציוד ופיתוח כוח האדםמרכז שירותי הרפואה (משר"פ 8280)
75x75px|מרכז|לא ממוסגרמפקד המשר"פמפקד קופת החולים בצה"לענף שירותי רפואה (שר"פ)אחראי על תכנון המענה הרפואי הניתן על ידי רופאים אזרחים ורופאים מומחים, תכנון תקציבים וקשר עם בתי החולים (קשרי עבודה) וכן אישורים מיוחדים לבדיקות. כמו כן כולל את מערך הרפואה השלישונית אשר אחראי על כלל מערך האשפוז והקשר עם בתי החולים (ר"ם 2).ענף רפואהאחראי על איכות המענה הרפואי וכתיבת ההנחיות הקליניות, בטיחות הטיפול, מערכות ניתוח מידע (BI) ומכון המחקר של חיל הרפואה. תחתיו נמצאים כלל ראשי התחומים במקצועות הרפואה והסיעוד בצה"ל.מחלקת רפואת השינייםאחראי על מערך רופאי השיניים בצה"ל. כולל את גופי המטה העוסקים בתכנון כוח האדם וכן את המרכז לרפואת שיניים שבתל השומר.מרכז ההחלמה והשיקום 8285אחראית על כלל החיילים הנמצאים בבירור רפואי ממושך או נדרשים בשיקום לאחר פציעות.מרפ"א צפון (בי"ח 10) 8281מרכז שירותי הבריאות האזורי הממקום בחיפהמרפ"א מרכז 8282מרכז שירותי הבריאות האזורי הממקום בצריפין, באר יעקבמרפ"א דרום 8283מרכז שירותי הבריאות האזורי הממקום בצומת משאבי שדהמרפ"א אונלייןמרכז שירותי הבריאות לרפואה מרחוק, הכולל רפואת מומחים ומוקד רפואה דחופה. כמו כן כולל את מוקד מקול הלב, מוקד פר"ח, מוקד תוצאות חריגות ומוקד המעבדות.ענף ארגון כוח אדם (אוכ"א)ארגון התשתיות וטיפול במשאב האנושיענף מערכות מידע (מע"מ)אחראי על תחזוק ושדרוג מערכות המידע של חיל רפואהמחלקת בריאות הגוף והנפש
מרכז|לא ממוסגר|75x75 פיקסליםרמ"ח ברה"ןראש המחלקה לבריאות הגוף והנפש. פסיכיאטר במקצועו.ענף קב"ניםאחראי על תחום קציני בריאות הנפש, גיוסם והכשרתם.מיון רפואי ובריאות תעסוקתית (מב"ת)אחראי על התווית מדיניות קביעת הפרופילים משלב המלש"ב ועד תום שירות המילואים, פטורים מטעמים רפואיים, מתנדבים גהות וכשירות תעסוקתית.בריאות הצבא (ברה"צ)אחראי על תחום האפידמיולוגיה ומניעת מחלות, רפואה מונעת, חיסונים ופיקוח על בעיות תברואה והדברה.מכון הקבעכולל את המרכז למשפחת הקבע ויחידת ליב"ה למשרתי הקבעענף חוסן נפשיעוסק בבניית החוסן במסגרות לוחמות, ויטמיע כלים שיכולים לשפר את החוסן של הפרט.ענף תעצומותמרפאה לטיפול קצר־מועד וממוקד־טראומה למשרתי סדיר ומילואים פעיליםענף קליניאחראי על התוויית המדיניות בתחום הפסיכיאטריה. בראשו עומד תמיד רופא מומחה בפסיכיאטריה המהווה הפסיכיאטר המחוזי של צה"ל.בית הספר לרפואה צבאית (בה"ד 10)
מרכז|לא ממוסגר|75x75 פיקסליםמפקד הבה"דאחראי על כלל ההכשרות בחיל הרפואהמגמת מפקדיםמורכבת ממדור מס"ר (מסגרות רפואיות), הגוף היחיד שרשאי לתת כשירות למסגרות רפואה בצה"ל. בנוסף הוא הגוף שמוסמך לאמן דרגי ב'. 
מדור הכשרות מתקדמות שאחראי על הכשרות לחובשים (חובש פלוגתי מסלול, חובש גדודי, אחראי מרפאה, לור"ם), השלמות לקצונה (קר"פ רופאים, קר"פ אחיות, קר"פ שיניים, קא"רים) ומדור טראומה.מגמת הכשרות יסוד (הכש"י)אחראי על הכשרות החובשים הקרביים, הקדמיים והכלליים וטירונות 02.ענף אקדמיהאחראי על מסלולי העתודה בחיל הרפואה - צמרת לרפואה כללית, בינה לרפואת שיניים, פסגה לסיעוד.אגד הרפואה המטכ"לי 7411 (יחידת מילואים)מפקד האגדמרכז רפואה מבצעית ותגובתית. תחתיו חונות 7 יחידות, וכל אחת מהן מתמחה בתחומה. מורכבת מאנשי מילואים.גדוד כוחות הרפואה המטכ"ליבנוי ממספר צוותים ומתנייד על גבי אמבולנסים מצוידים. הצוותים יכולים לקפוץ לזירות עם פצועים, לפנות אותם ולספק להם מענה ראשוני מתקדם.יחידה כירורגית אשפוזית מטכ"לית 7027 (יכא"ם)בית חולים שדה של צה"ל, מופעל בעיתות חירום באירועי אסון בארץ ובעולם - רעידות אדמה ומתארי מלחמה.המרכז לשיקום עורפי (המלש"ע)המלש"ע מורכב מפסיכיאטרים, קב"נים ועובדים סוציאליים. היחידה אמונה על טיפול בנפגעי דחק בטווח הקצר, כגון אשפוז יום לחיילים שחזרו מלחימה עם תסמינים של תגובת דחק פוסט-טראומטית.גדוד הזיהוי המטכ"לי וחקר נסיבות המוות 6017הגדוד האמון על זיהוי חללי צה"ל. הוא מורכב מרופאי שיניים, רופאים מזהים, צלמים ומתעדים. אנשי הגדוד מפענחים את סיבת המוות ומתחקרים אותה.גדוד שירותי הדם המטכ"לי 269 (גדש"ם)הגדוד מחובר למחסני הדם של מגן דוד אדום, ופועל עם הארגון בשיתוף פעולה מלא. הוא אמון על תרומת המנות, והגדלת המלאים בהם מחזיק צה"ל. הוא בנוי מחמש פלוגות מתרימות ומפלוגת עובדי מעבדה אחת, שמבצעת את קליטת מנות הדם, ומקלידה את נתוניהן למערכות.פלוגת רפואה 410הפלוגה מורכבת מצוות מדריכי ומפקדי בה"ד 10 שמבצעים אימוני כשירות מספר פעמים בשנה על בסיס קבוע, ומהווים עתודה לחיל הרפואה.פלוגת האיסוף והאמבולנסים המטכ"לית (פלא"ס)כוללת צוותי חילוץ ורפואה, שעבודתם השוטפת היא לשמש כמכפילי כוח לצוותים אליהם הם חוברים.היחידות הפיקודיותיחידת הרפואה פיקוד צפון
מרכז|לא ממוסגר|75x75 פיקסליםאחראי על כלל הרפואה בפיקוד הצפון.
תחת פיקודו מרכז רפואי גולן ומרכז רפואי גליל.יחידת הרפואה פיקוד דרום
מרכז|לא ממוסגר|75x75 פיקסליםאחראי על כלל הרפואה בפיקוד הדרום.
תחת פיקודו מרכז רפואי ערבה בראשו קצין בדרגת סא"ל.יחידת הרפואה פיקוד מרכז
מרכז|לא ממוסגר|75x75 פיקסליםאחראי על כלל הרפואה בפיקוד המרכז.
תחת פיקודו מרכז רפואי ירושלים בראשו קצין בדרגת סא"ל.יחידת הרפואה פיקוד העורףאחראי על כלל הרפואה בפיקוד העורף. מרבית יחידות הרפואה במילואים.מפקדת רפואה זרוע האוויר והחלל (מקרפ"ח)
מרכז|לא ממוסגר|75x75 פיקסליםאחראי על כלל הרפואה בחיל האוויר, כשירות צוותי אוויר, ומוכנות מבצעית.מפקדת רפואה זרוע היםאחראי על כלל הרפואה בחיל הים.
תחת פיקודו מר"י בראשו קצין בדרגת סא"ל.מפקדת רפואה אגף המודיעיןאחראי על כלל הרפואה באגף המודיעין.מפקדת רפואה זרוע היבשהאחראי על כלל הרפואה בזרוע היבשה, הן ביחידות המתמרנות הכפופות, מג"ל ויחידות ההכשרה של החילות.

 היסטוריה 

 הקמת חיל הרפואה 
ממוזער|280px|שמאל|לוחית זיכרון לשירותי הרפואה של ההגנה בתל אביב
חיל הרפואה החל את דרכו כ"שירות רפואי" בסוף 1947 והתבסס על השירות הרפואי של "ההגנה", שפעל בשילוב עם המוסדות הרפואיים האזרחיים.

עם פרוץ מלחמת העצמאות היה צורך להתאים את השירות הרפואי לצבא ההולך וקם.

באותה עת, תחילת מלחמת העצמאות כינס דוד בן-גוריון בביתו דיון בנושא המערך הרפואי, כאשר הדובר הראשי בדיון היה ד"ר חיים שיבא, רופא בכיר ב"הגנה", בעל ניסיון ברפואה צבאית בשרות הצבא הבריטי במלחמת העולם השנייה.

דוקטור שיבא טען שיש להקים שירות רפואי דינמי נפרד מהמערכת האזרחית, שייתן מענה לגיוס הצפוי, לטיפול בנפגעים ובשיקומם לאחר מכן. בן-גוריון ויגאל אלון תמכו בהצעתו של ד"ר שיבא ומינו אותו לראש השירות הרפואי שבמהרה הפך לחיל הרפואה.

לאחר מלחמת העצמאות החל צה"ל בארגונו הפנימי ובתוכו גם חיל הרפואה. בשלב הראשון ארגנו את מפקדת קצין הרפואה הראשי (מקרפ"ר), יחידות פיקודיות וחיילות של חיל רפואה.
בראש חיל רפואה ניצב סגן-אלוף ד"ר אברהם עצמון.
הוקמו מרפאות בסיסיות, מרפאות חוץ מקצועיות, מרפאת שיניים, חדרי חולים וחוליות של רפואה מונעת.
בתחילה הוכשרו בבתי הספר לרפואה צבאית רק חובשים וסניטרים, ומשנת 1950 הוחלט לכלול גם קורסים לקציני רפואה.

נערכו פעולות להעלאת הרמה התברואתית במחנות צה"ל. בשנת 1951 הוקם המכון לחקר הרפואה הצבאית. הישגי המכון היו מרשימים ועוררו התעניינות גם בצבאות אחרים.

 תוכנית שומר אחי 
כחלק מהפקת מסקנות ולקחים ממלחמת לבנון השנייה, השיק חיל הרפואה את תוכנית "שומר אחי", העוסקת במספר דיסציפלינות שונות שמטרתם "הצלת חיי הלוחם בשדה הקרב". במסגרת התוכנית הוחלט:
 הקמת מערך "ניתוחי שדה" – בו יערכו אנשי צוות רפואי קרבי ניתוחים מצילי חיים בשטח שדה הקרב.
 הכפלת כוח אדם מנתח – הכפלת מספר אנשי הצוות המנתח בשדה הקרב.
 פק"ל רפואי אישי ללוחם – כל לוחם יקבל ערכה שכוללת משקפי מגן למניעת פציעות רסיסים בעיניים, חוסם עורקים אישי מהמתקדמים בעולם לעצירת דימומים, אטמי אוזניים ואמצעים למניעת פליטות כדור מהנשק.
 הרחבת אמצעי רפואה מתקדמים בשטח – לחובשים, לפרמדיקים ולרופאים בשטח, שכוללים תחבושת המוסטטית שמטרתה לעצור דימומים מסיביים; אמפולות לעצירת דימומים; פלזמה מיובשת, שהיא נוזל החייאה מתקדם שמטרתו לעצור דימומים בפציעות טראומה ושמיכה מיוחדת לחימום הפצוע.
 הרחבת פלוגות טיפול במצב בינוני – מטפלות בחיילים בדרגות פציעה קל-בינוני, שמצבם מוגדר יציב.
 הרחבת פלוגת טיפול נמרץ – מטרתן לייצב את מצב הפצועים, להנשימם ולבצע פעולות דחופות בשדה הקרב.
ממוזער|280px|שמאל|אנדרטת חיל הרפואה ביער מודיעיןהפרויקט יושם במבצע צוק איתן.

שנות ה-2000
ב-2006 חתם צה"ל הסכם עם חברת שירותי הרפואה ביקורופא במסגרתו החלה החברה לספק שירותי רפואה דחופה לחיילים. ב-2007 סגר צה"ל את מרפאות קצין העיר והחל בהפניית חיילים למרפאות רפואה דחופה. בתחילת העשור השני התקיימו דיונים על הפרטה נוספת של שירותים רפואיים מחיל הרפואה והעברתם ממרפאות צה"ל אל קופות החולים וכך ב-2011 במסגרת פרויקט אביב בוצע פיילוט במסגרתו ניתנו שירותי רפואה לחיילים המשרתים בבסיס הקריה ותל השומר בקופות החולים האזרחיות. לבסוף רעיון זה נבחן מחדש בשנת 2014 וירד מסדר היום ב-2019. החל מ-2025 ניתנה לרופאי צה"ל גישה לתיק הרפואי האזרחי של החיילים. כיום מורכב מערך הרפואה הצה"לי ממרפאות בבסיסי צה"ל, מרפאות אזוריות המהוות מעין מרכז רפואי קטן ומחוץ לשעות הפעילות או בהתאם למצב הרפואי מופנה החייל לקבלת שירות ברשת ביקורופא.

 הנצחה 
 עיריית תל אביב קבעה לוחית זיכרון במקום בו היה מרכז שירותי הרפואה של ההגנה שהפך אחר כך לחיל הרפואה, ברחוב נחלת בנימין 22.
 ביער מודיעין יש אנדרטה משיש עליה חקוקה שבועת חיל הרפואה.
 בבסיס מרפ"א צפון נמצאת אנדרטת חיל הרפואה ואתר התייחדות עם חללי חיל הרפואה, בה נערך מידי הטקס השנתי לזכר הנופלים מחיל הרפואה.

 הוראות קצין הרפואה הראשי 
בחיל הרפואה קיימים כמה כרכים של הוראות מחייבות שנחתמו על ידי קציני הרפואה הראשיים של צה"ל לדורותיהם, אשר דנות בהיבטים השונים של הרפואה בצה"ל: מסדר חולים, מתן ימי מנוחה (ימי ב', ימי ג' או ימי ד'), סמכויות החובש, הרופא, האחות, רופא השיניים, הרופא המומחה וסייעת השיניים, אופן הטיפול בפגיעות טראומה, הוראות להקמת מרפאה צבאית או תאג"ד, הוראות הדנות בקב"נים ובבריאות הנפש בצה"ל ועוד. ההוראות מתעדכנות מעת לעת על ידי הקרפ"ר המכהן.

 מערך ההדרכה של החיל 
מערך ההדרכה של חיל הרפואה מורכב ממספר גופים.

 ענף תורה והדרכה (תוה"ד) 
ממוזער|אימון ענף הרפואה הקרבית במרכז לאימונים לוגיסטיים, אוקטובר 2023
ענף זה במפקדת קצין הרפואה הראשית הוא גוף המטה המתווה את תורת ההדרכה והאימונים של חיל הרפואה.

בין היתר מכיל את מדריכי המח"צ (מצילי חיים צבאיים) האחראים להסמכת עזרה ראשונה מורחבת לתומכי הלחימה והלוחמים בצה"ל.
מדריכי המח"צ מתחלקים ל-2 סוגים:
1. חוליית המח"צ האחראים על הכשרות החיילים בשלב הטירונות.
2. מדריכי המח"צ בצאלים האחראים על אימון ורענון כשירות הלוחמים בתחום העזרה הראשונה, תרגול זירות ארן וסימולטורים.
בנוסף, ישנם חובשים אשר יוצאים לקורס מדריכי מח"צ ובמקביל לתפקידם כחובשים מאמנים ומכשירים את החיילים ביחידתם.

 בה"ד 10 

בה"ד 10 הוא בית הספר לרפואה צבאית הכפוף לחיל הרפואה ונמצא במחנה שרון (הנקרא בפי כל עיר הבה"דים). בבה"ד מתקיימים קורסים המכשירים את סגלי הרפואה של צה"ל בסדיר ובמילואים. מפקד הבה"ד הוא קצין בדרגת אל"ם ׁ(קצין ארגון רפואה שאינו רופא). ההכשרה בבה"ד מתבצעת במסגרת של מגמות המחולקות לפי נושאי ההכשרה בהן.

 מס"ר (לשעבר נקרא חוליה ארצית) 
"מס"ר" (מסגרות רפואה) היא יחידה תחת "מגמת מפקדים" המונה מספר מדריכים מצומצם, אשר אחראית על אימון כלל צוותי הרפואה בצה"ל והכשרתם לזמן מלחמה. האימונים הם אימוני צוות אשר מכינים את הצוותים לתפקוד בזמן חירום, הן כצוות תאג"ד והן כפלוגות רפואה שונות.ממוזער|280px|שמאל|אימון יחידות הרפואה של יחידות השדההחוליה עובדת עם יחידות רפואה המתגייסות כחלק מאימון יחידת האם שלהן בכל רחבי המדינה. בנוסף לאימונים הרבים, ישנם שבועות בהם יוצאים המדריכים להשתלמויות בבתי חולים ולסיפוחים למד"א, במטרה להעלות את רמת מקצועיותם ולהשאירם מוכנים לפעולה.

 חוליה פיקודית (חו"פ) 
מדריכי החוליה הפיקודית מאמנים צוותים רפואיים בסדיר ובמילואים למתאר הבט"ש בכל רחבי ישראל.

כמו כן אחראים המדריכים לכל תחום ההדמיה הניידת בתחומי הפיקוד (צנת"ר) ומשתתפים באופן קבוע בבקרה על תרגילי יחידות הפיקוד.

החו"פ כפופים לבה"ד 10 בכל הקשור למקצועיות והדרכה ולפיקוד עצמו בכל שאר התחומים.

 מסלול הרופא 
קיימים שני מסלולי קידום של רופאים בחיל הרפואה, המסלול הקדמי והמסלול העורפי. המגמה בחיל הרפואה היא לתעדף באיוש את יחידות השדה והיחידות הקדמיות על מנת לתת מענה מיטבי ללוחמים, לבא"חים ולבט"רים.

 המסלול העורפי 
המסלול העורפי דורש מקצין הרפואה לתפקד באופן דומה לרופא משפחה. לרוב התפקיד הראשון הוא רופא במרפאה עורפית או רופא מסתובב בגדודים וחטיבות, ותפקידי ההמשך הם תפקידי מטה.

 המסלול הקדמי 
המסלול הקדמי מורכב יותר ודורש מיומנויות של קצין קרבי, ידע בבנית תוכנית רפואה למבצעים, ידע בפיקוד וניהול הרפואה בקרב, בפריסת ופיקוד על תחנת איסוף הנפגעים הגדודית תאג"ד ומיומנות רבה ברפואת חירום וברפואת שגרה.

קצין רפואה גדודי (קרפ"ג) – קצין הרפואה הגדודי הוא רופא בהכשרתו שעבר קורס קצינים וקורס קציני רפואה (קר"פ) ומשמש כקצין הרפואה והרופא המוצמד תדיר לגדוד שריון, חי"ר, תותחנים או הנדסה. זהו תפקיד ראשון. בשונה משאר מסיימי קורס הקצינים דרגתו של הקרפ"ג היא סגן מיד בסיומו של קורס רופאים (מהווה השלמה חילית).

קצין רפואה חטיבתי (קרפ"ח) – בחטיבה סדירה קצין הרפואה החטיבתי הוא רופא בהכשרתו בוגר קורס קציני רפואה מתקדם, ומשמש כרופא המוצמד לחטיבת שריון או חי"ר ואגד ארטילרי. בחלק מהחטיבות מרחביות, הקרפ"ח הוא רופא. דרגתם של הרופאים הללו ברוב המקרים היא סרן. במרבית החטיבות המרחביות הקרפ"ח הוא קצין ארגון רפואה.

רופא ביחידה מובחרת / מיוחדת / מפקד מרפאה – לרוב אלו תפקידים שניים או שלישיים במסגרת קבע ראשוני, כתלות בתפקיד. דרגתם של הרופאים הללו ברוב המקרים היא סרן או רב-סרן (אם נדרש לחתום על קבע נוסף, בעיקר ביחידות מיוחדות או מרפאות גדולות מאוד).

מפקד פלוגה כירורגית קדמית (מ"פ פלכ"ר) - רופא לרוב בזמן התמחות, אשר ממלא תפקיד משני. דרגתו היא רב-סרן.

קצין רפואה אוגדתי (קרפ"א) – קצין הרפואה האוגדתי הוא רופא בהכשרתו, לאחר התמחות, המוצמד לאוגדה ומפקד בה על הרפואה. רופא יגיע לתפקיד זה לאחר שיסיים התמחות ויהיה עם רקע של תפקידי שדה (קרפ"ג, קרפ"ח ועוד) וכן תפקידי מטה שונים. דרגתו של קצין הרפואה האוגדתי היא סגן-אלוף.

 תפקידי מטה 
קצין רפואה פעילה (קרפ"פ) – קצין הרפואה הפעילה הוא רופא בהכשרתו הממונה בכל פיקוד או זרוע על אישורים וסמכויות שאינן שייכות לרופאים הגדודיים או החטיבתיים. לדוגמה – פטורים חריגים, ממושכים או קבועים. לרוב זהו תפקיד שלישי. דרגתו של קצין הרפואה הפעילה היא סרן.

רופא בתפקיד קמ"ט / מחקר - אלו תפקידים שניים או שלישיים במסגרת קבע ראשוני, כתלות בתפקיד. דרגתם של הרופאים הללו היא סרן.

ראשי מדורים (רמ"ד) / ראשי ענפים (רע"ן) במקרפ"ר – אלו תפקידי מטה לקצינים בכירים שברוב המקרים עברו במסלול הקדמי. דרגתם רב-סרן או סא"ל כתלות בתפקיד.

ראשי מחלקות במקרפ"ר – מאוישים על ידי רופאים. דרגתם היא אלוף-משנה.

מפקד רפואה פיקודי (מר"פ) / קצין רפואה חיילי (קרפ"ח) – מפקד הרפואה הפיקודי או קצין הרפואה החיילי (בחיל האוויר וחיל הים) הוא רופא בהכשרתו הממונה על ניהול ופיקוד על הרפואה בפיקוד. דרגתו של מפקד הרפואה הפיקודי היא אלוף-משנה או סגן-אלוף כתלות בפיקוד/זרוע.

קצין הרפואה הראשי (קרפ"ר) הוא תוארו של מפקד חיל הרפואה בצה"ל. הקרפ"ר הוא מפקדם של כל כוחות הרפואה בצה"ל, והמפקד המקצועי העליון של כל תחום הרפואה בצה"ל. הוא כפוף פיקודית לראש אט"ל בדרגת אלוף.
דרגתו של קצין הרפואה הראשי היא תת-אלוף. הקרפ"ר הוא רופא וקצין שעבר את כל מסלול התפקידים – החל מתפקיד קצין רפואה גדודי (קרפ"ג), עבור בקצין רפואה חטיבתי (קרפ"ח), קצין רפואה בתפקיד רוחב כלשהו – לרוב במפקדת קצין הרפואה הראשי (מקרפ"ר) או קצין רפואה פעילה (קרפ"פ), וכלה בקצין רפואה אוגדתי (קרפ"א), קצין רפואה פיקודי (מר"פ) וסגן קרפ"ר. קרפ"ר הוא רופא שעבר התמחות בתחום כלשהו ורכש ניסיון מעשי בבתי חולים בישראל ובעולם. תפקידו של הקרפ"ר מתאפיין בעיקר בעבודה מינהלית ופיקודית; בעבודתו היומיומית אין כמעט מקום להכרעות מקצועיות – לשם כך מועסקים יועצים מומחים בכל תחום מתחומי הרפואה.

 כוח אדם פרא-רפואי 
 קצין ארגון רפואה (קא"ר) 
רוב הקא"רים מתחילים את דרכם כחובשים או בעלי מקצועות פארא-רפואיים. תפקידם אינו כולל טיפול בחולים ופצועים כי אם ניהול כח האדם והציוד הרפואי או קידום הידע המקצועי.

מפקד בה"ד 10 הוא קא"ר בדרגת אלוף-משנה וזו הדרגה הגבוה ביותר של קא"ר בצה"ל.

לנוכח המחסור ברופאים בצה"ל בתחילת המאה ה-21, החלה מגמה של איוש תפקידי קצונה רפואיים בכירים, שאינם דורשים טיפול בחולים, כדוגמת קצין רפואה חטיבתי (קרפ"ח) ומעלה, בקציני ארגון רפואה.

 אחים ואחיות 
קצינים שלמדו תואר ראשון בסיעוד. הגיוס למערך מתבצע בעיקר דרך העתודה האקדמית במסלול פסגה. הלימודים במסלול נערכים בבית הספר למקצועות הבריאות של האוניברסיטה העברית בירושלים, אוניברסיטת תל אביב ואוניברסיטת חיפה, ובסיומם מוענקים לצוערים תואר ראשון בסיעוד (BA/BSc) ותעודת הסמכה (רישוי) מטעם משרד הבריאות לעסוק בסיעוד בישראל.

האחים והאחיות משרתים בתפקידים מגוונים ביניהם:
 תפקידים קליניים בגדודים ויחידות קדמיות, בבסיסי הדרכה ואימון חטיבתיים ומרפאות ראשוניות.
 תפקידים במרפאות רפואת מומחים ורפואה תעסוקתית.
 תפקידים ניהוליים בבתי חולים במערך ר"מ 2.
 תפקידי הדרכה ופיקוד בבית הספר לרפואה צבאית (בה"ד 10).
 תפקידי מטה ניהוליים בחיל הרפואה, מרפאות ברחבי הארץ ופיקוד העורף.

תפקיד האחיות והאחים הוא לתת מענה רפואי איכותי וזמין יותר לחיילים, הן באמצעות טיפול קליני לפי סמכויות רגילות או מורחבות לאחר ביצוע קורס על-בסיסי (הכשרות בסיעוד בישראל) או הכשרות נוספות והן באמצעות ניהול מרפאות והשתלבות בתפקידי מטה.

 קצין בריאות נפש (קב"ן) 
קצין שהכשרתו המקצועית היא פסיכולוג או עובד סוציאלי ולעיתים אף פסיכיאטר (שהוא רופא). קב"נים מטפלים בבעיות נפשיות של חיילים ומתגייסים. הטיפול יכול לכלול פגישות טיפוליות (בדומה לשיחה אצל פסיכולוג), טיפול תרופתי (במקרה ומדובר בפסיכיאטר) או בהמלצות למפקדים. פועל כחלק ממערך בריאות הנפש בצה"ל.

 וטרינרים 
קצינים שלמדו רפואה וטרינרית. משרתים בענף בריאות הצבא במגוון תפקידים, כקציני בריאות הצבא באוגדות והפיקודים או ראשי מדורים בענף.

 פיזיותרפיסטים 
קצין בוגר תואר ראשון בפיזיותרפיה. כמחצית הקצינים הם בוגרי מסלול העתודה האקדמית המחצית חוזרי שירות.

הקצינים עוסקים בטיפול אמבולטורי, שיקום אורתופדי. המחקר.

במהלך מלחמת חרבות ברזל קציני המערך נפרשו בשטחי ההיערכות וטיפלו באלפי לוחמים, בין השאר גם מעבר לקווי האויב

 מקצועות חוגרים ונגדים 
 חובש 
בקורס החובשים נלמדים יסודות מתן הטיפול הרפואי בשיגרה ובחירום. לאחר הקורס מוצבים החובשים במרפאות ובמתקנים השונים של החיל. לעיתים ישמשו החובשים לצד מטפלים בכירים (רופאים ופרמדיקים) ולעיתים יפעלו לבדם. לחובשים יש אפשרות להישאר במסלולי קבע שונים בעיקר כאחראי מרפאות.
לא כל החובשים נחשבים לחלק מחר"פ. חובשים רבים נמצאים ביחידות הלוחמות ואמנם כפופים מקצועית לחר"פ אך מוצבים בחיל אחר. חובשים קרביים, מוכשרים לרוב כחובשים בנוסף לתפקידם העיקרי כלוחמים.

 נגדים 
נגדים מבצעים את כלל התפקידים הניהולים בחיל ומקבילים למנהלי מרפאות באזרחות. מתעסקים בעיקר בניהול אדמינסרטיבי וחונכים את הרופאים אשר מתקשים בניהול ופיקוד. אחראיים על כלל הציוד הרפואי ומנהלים תקציבים במקומות מסוימים. בדר"כ מפקדים על חובשי המרפאה במרפאות קטנות ובינוניות. במרפאות הגדולות, הנגדים מנהלים את כלל המערכים המקצועיים (רוקחות, סיעוד, רפואת מומחים ועוד). בנוסף מתפקדים במערך הביקורות בתור מבקרי רפואה. מקצועם הבסיסי הוא חובש, אך גם פרמדיקים יכולים לבצע את תפקידם. במהלך השירות מבצעים תארים אקדמאיים בדרך כלל בניהול מערכות בריאות ותוארי ניהול שונים.

 פרמדיק 
ממוזער|פרמדיק לוחם
איש מקצוע המתמחה ברפואת חירום המוכשר לבצע פעולות החייאה מתקדמות. סמכויות הפרמדיק כוללות את כל סמכויות החובש הקרבי ועוד סמכויות הדומות ליכולת הרופא בשדה הקרב: פרוצדורות מתקדמות להצלת חיים, מתן תרופות החייאה, ביצוע פעולות החייאה וייצוב עד לפינוי לבית חולים.
קורס פרמדיקים נמשך כ־58 שבועות (שנה וחודש) בשיתוף עם מד"א (בניגוד לקורס החובשים שבו אין הכרה הדדית של שני הארגונים). הקורס מתחיל בלימוד עיוני בבית הספר לרפואה צבאית, בהמשך גיוס וביצוע טירונות רובאי 03, הנמשכת 10 שבועות, תקופת השתלמות בבתי חולים הנמשכת כ־5 שבועות, השתלמות בניידות טיפול נמרץ במגן דוד אדום הנמשכת 19 שבועות ולבסוף השלמה צבאית לקראת שיבוץ ביחידות הנמשכת כ־6 שבועות.

 סייעות ברפואת שיניים 
תפקיד המאויש כמעט בלעדית על ידי נשים. סייעות השיניים מוצבות לצד רופאי שיניים. תפקידן כולל סיוע בטיפול עצמו לצד תחזוקה שוטפת של מרפאת השיניים.

 משלחות הומניטריות 

ממוזער|280px|שמאל|רופא ממשלחת צה"ל ליפן מסייע לאם ותינוקת בעקבות רעידת האדמה והצונמי בסנדאי (2011)
ממוזער|280px|שמאל|ניתוח בבית חולים השדה שהוקם בפורט-או-פרנס על ידי משלחת צה"ל להאיטי לסייע לנפגעי רעידת האדמה בהאיטי (2010)
מעבר לתפקוד החיל במערכת הצבאית, חיל הרפואה משרת גם מטרות הומניטריות.

ב-1949 החל מבצע מרבד הקסמים שמטרתו העלאת 40,000 מיהודי תימן בכ-390 טיסות. צוות של 200 רופאים נרתם לסיוע המעברות העולים.

בשנת 1979 סיוע לפליטים קמבודיים שהצטופפו במחנות פליטים בגבול תאילנד. משלחות נשלחו במשמרות, כאשר משלחת מחליפה אחרת, ובכל משלחת 4 רופאים ו-5 חובשים.

ב-19 בספטמבר 1985 החרידו שתי רעידות אדמה עזות את העיר מקסיקו סיטי, והותירו אחריהן אלפי בתים שחרבו, ואלפי תושבים לכודים תחת ההריסות. בעקבות האסון הוחלט על שיגור משלחת סיוע של צה"ל לבירת מקסיקו ועמה עשרות טונות של ציוד הומניטרי: תרופות ואוהלים, ציוד חילוץ, מומחים מיחידת החילוץ של הג"א וצוותים רפואיים. הכוחות שהשתתפו בחילוץ זכו להערכה בינלאומית רבה.

באוגוסט 1986 עמד מיכאל וינר בראש משלחת רפואית שיצאה לקמרון בעקבות התפרצות גזים רעילים באגם ניוס, במהלכה נהרגו כ־1500 איש.. חיל הרפואה הוציא משלחת של 16 איש – רופאים וחובשים, במטוס שהטיס את שמעון פרס לחידוש היחסים עם קמרון. בקמרון פעלה משלחת צבאית ישראלית קטנה שעסקה בהדרכת צבאית לצבא קמרון. היה שם גם רופא שתיאם את הבקשה לסיוע ולווה את המשלחת. המשלחת פעלה בשני כפרים בדירוג, ותגברה שני בתי חולים בהם נקלטו הניצולים יחד עם הצוותים המקומיים. היא שהתה בשטח כ־10 ימים ובדיעבד התברר שהייתה זו המשלחת הזרה היחידה שפעלה בשטח; לבסוף זכתה לטקס הוקרה בהשתתפות שר בממשלת קמרון בטרם החזרה ארצה, דרך ניירובי.

ב-7 בדצמבר 1988, הכתה רעידת אדמה רבת עוצמה את ארמניה, כשהיא מותירה עשרות אלפי הרוגים ופצועים, ואזרחים בלא קורת גג. ברחבי העולם התארגנו משלחות סיוע אשר עזרו לשלטונות ברית המועצות בחילוץ ופינוי הנפגעים ובאספקת ציוד פינוי. ישראל שלחה משלחת סיוע ובה יחידת החילוץ של הג"א המורכבת ממחלצים, רופאים וציוד חיוני. צוותי החילוץ הישראלים זכו לשבחים רבים על עזרתם המקצועית בהצלת חיי אדם.

ב-19 ביולי 1994 התפוצצה מכונית תופת בבניין הקהילה היהודית בבואנוס איירס. בפיגוע נהרגו 85 איש וכ-300 נפצעו. ישראל שיגרה משלחת חילוץ והצלה אשר מנתה מעל ל-40 קצינים, חיילים ורופאים. המשלחת סייעה בחילוצם של רבים אשר נקברו חיים תחת ההריסות ובהצלת חייהם.

בשנת 1994 פרצה מלחמת אזרחים ברואנדה בין שבטי ההוטו והטוטסי, מלחמה זו גבתה כמיליון קורבנות בנפש. מיליוני פליטים התרכזו במחנות פליטים במדינות השכנות. ב-23 ביולי 1994 שלח צה"ל משלחת מוטסת של רופאים וסגל רפואי, ציוד רפואי, מזון ובגדים עבור הפליטים אשר התרכזו ליד העיר גומה בזאיר. במשך 40 יום פעלו כ-270 חיילי וקציני צה"ל (3 משלחות נשלחו) בבית חולים שדה במחנה הפליטים והגישו סיוע רפואי והומניטרי.

ב-6 באפריל 1999 שלח צה"ל בית חולים שדה בפיקוד חיל הרפואה לסייע לפליטים האלבנים מקוסובו בעקבות מבצע כוח מאוחד ומלחמת קוסובו. משלחת צה"ל הקימה בית חולים שדה ובו כמאה מיטות אשפוז באזור גבול מקדוניה. המשלחת כללה כ-60 איש, ביניהם רופאים, בין היתר מומחים לרפואת פנים, ילדים, מחלות זיהומיות, אורתופדיה וגינקולוגיה, פרמדיקים, אחיות, חובשים וטכנאי רנטגן. בית החולים הכיל מעבדה רפואית, בית מרקחת וחדר ניתוח.

ב-17 באוגוסט 1999 פקדה רעידת אדמה את מרכז טורקיה (בעוצמה של 7.8). משלחת חיל הרפואה הקימה בית חולים שדה באזור האפיסנטר בפאתי העיר אדפזארי. בית החולים פעל למעלה משלשה שבועות. בית החולים כלל כ-150 אנשי חיל הרפואה וטיפל בלמעלה מ-1,500 נפגעים.

ב-26 בינואר 2001 האדמה רעדה בהודו. היא השאירה אחריה עשרות אלפי נפגעים. מדינת ישראל הייתה בין הראשונות להציע סיוע הומניטרי. לאחר שנודע כי המערך הרפואי קרס, צה"ל הקים בבהוג' שבגוג'ארט בית חולים שדה. כ-150 אנשי חיל רפואה בהם רופאים, אחים ואחיות, פרמדיקים, חובשים ורוקחים הגיעו להודו. המבצע נקרא "יד מושטת". במהלך השבועיים בהם פעלו, טופלו בבית החולים למעלה מ-1,200 פצועים, אושפזו 127 חולים, בוצעו 54 ניתוחים והתקיימו 13 לידות.

רעידת האדמה בהאיטי: ב-12 בינואר 2010, זעזע רעש אדמה בעוצמה של 7.3 בסולם ריכטר את האיטי שבקריביים. מוקד הרעש נרשם כ-16 ק"מ מבירת המדינה פורט או-פרינס. אסון הטבע שפקד את המדינה הקטנה עצום, תשתיות רבות נהרסו ובמקום מאות אלפי הרוגים ופצועים, אשר כלואים תחת הריסות הבניינים שהתמוטטו. מדינות העולם החלו לשלוח סיוע הומניטארי למדינה וכך גם מדינת ישראל, אשר החליטה להוציא משלחת צבאית-ישראלית. פיקוד העורף הוא הגוף שהוביל את המשלחת מתוקף ניסיונו ויכולותיו בתחום.

ב־15 בינואר המריאה להאיטי משלחת ובה גוף רפואה המונה 121 אנשי צוות רפואה, בראשות אל"ם ד"ר איציק קרייס. הצוות הרפואי כלל חובשים, אחיות, רוקחים, פרמדיקים, קציני ציוד רפואי, קציני בריאות הצבא אנשי סגל פארא-רפואי ורופאים מומחים בתחומים השונים. המשלחת לקחה עמה ציוד רפואי רב להקמת בית חולים שדה במקום ולטיפול בנפגעים הרבים במדינה. בשעות הערב של שישי נחתה המשלחת הרפואית בהאיטי והקימה בתוך שעות ספורות את בית החולים. בית החולים היה באותו הזמן בית החולים הגדול ביותר ששירת את נפגעי האסון ומוקם סמוך מאוד לאזור האסון. כבר ביום שבת אחר הצהריים החל בית החולים לקלוט פצועים רבים. בבית החולים טופלו עשרות פצועים, חלקם פצועים באורח בינוני עד קשה, וביניהם ילדים רבים. הצוות הרפואי ביצע למעלה משלושים ניתוחים, חלקם מצילי חיים, ויילד שני תינוקות בריאים.

רעידת האדמה בסנדאי: ב-11 במרץ 2011, זעזע רעש אדמה בעוצמה של 8.9 בסולם ריכטר את יפן. גלי צונאמי בגובה 15 מטרים שטפו את היבשה וסחפו כל אשר נקרה בדרכם; עשרות אלפי בני אדם נהרגו או הוגדרו כנעדרים ומאות אלפים נותרו בלא קורת גג. ב־19 במרץ המריא כוח חלוץ רפואי מקצועי, בפיקודו של מר"פ העורף, אל"ם ד"ר אריאל בר, ובהשתתפותו של רע"ן טראומה במקרפ"ר, סא"ל ד"ר אלון גלזברג, על מנת לאמוד מקרוב את הצורך בסיוע רפואי ולהכין את קליטתה של משלחת הסיוע, במידת הצורך.
על פי תמונת המצב שהתקבלה, הוחלט כי צה"ל, באמצעות פקע"ר וחיל הרפואה, ובסיוע משרד הביטחון, משרד החוץ, אט"ל, חיל האוויר וגורמים נוספים, ישגר משלחת רפואית לעיר מניאמיסנריקו שבמחוז מיאגי בצפון מזרח יפן, אשר תספק לתושבי האזור שירותי רפואת שיגרה, בדגש על רפואת מומחים.

ב-26 במרץ, המריאה ליפן משלחת צה"ל בראשותו של תא"ל במיל' שלום בן אריה מפקע"ר ואל"ם ד"ר אופיר כהן-מרום כמפקד הכוח הרפואי. הגוף הרפואי כלל 30 אנשי סגל רפואי, מהם 14 רופאים (במקצועות: משפחה, פנימית, אורתופדיה, כירורגיה, אורולוגיה, רדיולוגיה, אף אוזן גרון, עיניים, ילדים, נשים ומחלות זיהומיות), 7 אחיות ו-9 אנשי צוות פרא-רפואיים (טכנאי רנטגן, עובדי מעבדה, אנשי מחשוב רפואי, אנשי לוגיסטיקה רפואית ועוד).
תוך שעות ספורות מהגעתה של המשלחת ליעדה הוקם מרכז רפואי מתקדם, אשר שירת את אנשי האזור במהלך 12 ימי שהות המשלחת ביפן. הסגל הרפואי טיפל בכ-220 איש, מרביתם בתוך המרכז הרפואי וחלקם במסגרת "ביקורי בית" בכפרים בסביבה.

במרץ 2021 בעקבות פיצוץ גדול ואסון שאירע בעיר באטה שבגינאה המשוונית, שלח חיל הרפואה משלחת סיוע רפואי הומניטרי. המשלחת, שמנתה 67 אנשי צוות, בהם רופאים, אחיות ופרמדיקים, העניקה טיפול רפואי ל-725 מטופלים וביצעה 92 ניתוחים והליכים מצילי חיים. בנוסף, המשלחת סיפקה טונות של ציוד רפואי, הדריכה צוותים מקומיים והתמקדה בשיפור המענה הרפואי בשטח. הפעילות התבצעה תחת אתגרים לוגיסטיים ובריאותיים משמעותיים, על רקע מגפת הקורונה.

בפברואר 2023 בעקבות רעידת אדמה בעוצמה של 7.8 שפקדה את דרום טורקיה וצפון סוריה, שלח חיל הרפואה משלחת סיוע רפואי במסגרת מבצע ענפי זית. המשלחת כללה כ-230 אנשי צוות, בהם רופאים, אחיות, פרמדיקים ואנשי לוגיסטיקה רפואית. המשלחת יצאה מישראל והחלה את פעילותה בטורקיה יומיים לאחר האסון, ב-8 בפברואר 2023. המשלחת הקימה בית חולים שדה בעיר קהרמאנמרש, שם העניקה טיפול רפואי ליותר מ-470 פצועים ונפגעים, כולל כ-150 ילדים וכ-50 מטופלי שיניים. כמו כן, בוצעו 10 ניתוחים כירורגיים ואורתופדיים. המשלחת פעלה במשך שבעה ימים, בתנאים מאתגרים, והעניקה סיוע גם לפצועים סורים ששהו בטורקיה בעת רעידת האדמה. המשלחת שבה לישראל ב-15 בפברואר 2023.

 מפקדי חיל הרפואה לדורותיו 
שםתקופת כהונההערות סא"ל ד"ר חיים שיבא  1948–1949 הקרפ"ר במלחמת העצמאות. לימים פרופסור, מנכ"ל משרד הבריאות, בית חולים בילינסון ובית חולים תל השומר. אל"ם ד"ר אברהם עצמון  1949–1956 פעולות התגמול. לימים מנהל המכון לרפואה ספורטיבית ומייסד המועצה לרפואת ספורט שליד ההתאחדות לכדורגל אל"ם פרופ' ברוך פדה  1956–1962 מלחמת סיני. לימים מנכ"ל משרד הבריאות ומנהל בתי חולים תא"ל ד"ר אליהו גילון  1962–1967 מלחמת ששת הימים תא"ל ד"ר ראובן אלדר  1967–1972 מלחמת ההתשה תא"ל ד"ר משה קורדובה  1972–1975 מלחמת יום הכיפורים תא"ל פרופ' דן מיכאלי  1975–1979 מבצע אנטבה ומבצע ליטני. לימים מנכ"ל משרד הבריאות ומנהל בית החולים איכילוב תא"ל פרופ' ערן דולב  1979–1983 מלחמת לבנון הראשונה תא"ל ד"ר משה רוח  1983–1987  לימים מנהל המרכז הרפואי רמב"ם תא"ל פרופ' יהודה דנון  1987–1991 האינתיפאדה הראשונה תא"ל ד"ר מיכאל וינר  1991–1994  תא"ל ד"ר יהושע שמר  1994–1997  לימים מנכ"ל משרד הבריאות ומכבי שירותי בריאות תא"ל פרופ' אריה אלדד  1997–1999  לימים חבר הכנסת תא"ל ד"ר גיורא מרטינוביץ'  1999–2003 האינתיפאדה השנייה ומבצע חומת מגן תא"ל ד"ר חזי לוי  2003–2007האינתיפאדה השנייה, תוכנית ההתנתקות ומלחמת לבנון השנייה. לימים מנהל מרכז רפואי ברזילי ומנכ"ל משרד הבריאות תא"ל ד"ר נחמן אש 2007–2011 מבצע עופרת יצוקה, לימים מנכ"ל משרד הבריאות תא"ל פרופ' יצחק קרייס 2011–2014  מבצעי עמוד ענן, שובו אחים וצוק איתן, לימים מנהל המרכז הרפואי ע"ש חיים שיבא - תל השומר תא"ל ד"ר דודו דגן 2014–2017תא"ל פרופ' טריף בדר 2017–2020 הקרפ"ר הראשון מהעדה הדרוזית; מגפת הקורונה בישראלתא"ל פרופ' אלון גלזברג 2020–2024 מגפת הקורונה בישראל, מבצע שומר החומות, מלחמת חרבות ברזלתא"ל ד"ר זיוון אביעד-בר 2024–  מלחמת חרבות ברזל
 תגי יחידות בחיל הרפואה 

 תגי יחידות היסטוריים 

 סיכות בחיל הרפואה 

 גלריה 
ממוזער|רגיל מסכם לקורס הרופאים, אוקטובר 2010

 לקריאה נוספת 
 ברוך הורוויץ, 'כל חייל חזית': השירות הרפואי הצבאי בארץ-ישראל ובמדינת ישראל בתקופת מלחמת העצמאות 1947–1949, משרד הביטחון – ההוצאה לאור, תל אביב, 2000, 630 עמ'
 אלישיב שמשי, נוע כבר, לכל הרוחות!" על מהירות בשדה הקרב, הוצאת מערכות ומודן, 2011, עמ' 167–186 – הפרק מתאר את תפקוד מערך הרפואה של חטיבה 500 בקרב סואץ

 ניר מן (עורך), עלי זית וחרב: רפואה צבאית (עיונים בסוגיות רפואיות בתולדות כוח המגן וצה"ל), כרך י"ז, בן-שמן: מודן, משרד הביטחון והמרכז לחקר כוח המגן מייסודו של ישראל גלילי, 2018
 סא"ל ד"ר לאה שלף, "אלימות כלפי גורמי רפואה בצה"ל", הוצאת מערכות, גיליון 478
 אל"ם ד"ר חגי פרנקל, סא"ל ד"ר רן ינוביץ', רס"ן איתי קטקו, "התאמה פיזיולוגית – שת"פ עם הדורש המבצעי", הוצאת מערכות, גיליון 483
 אל"ם ד"ר שחר שפירא (קצין הרפואה החילי, זרוע האוויר), קידום המודעות לבריאותם של חיילי החובה בצה"ל, הוצאת מערכות 485 – 486, נובמבר 2019

 קישורים חיצוניים 




  על תרומתה של הרפואה הצבאית לקידום הרפואה הכללית, הרצאה של פרופ' מייקל הרטל, הפקולטה לרפואה, האוניברסיטה העברית בירושלים, יוני 2016 (התחלה 11:20)




הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אגף הטכנולוגיה והלוגיסטיקה
קטגוריה:ישראל: רפואה צבאית